Kronisk migrene

**Kronisk migrene** (CM) er en paraplydiagnose (en samlediagnose) som ifølge ICHD-3 omfatter både migrene uten aura, migrene med aura, tensjonhodepine (TTH) og medikamentoverforbrukshodepine (MOH).

Tilstanden defineres i ICHD-3, men den har ingen selvstendig diagnosekode i ICD-10. Årsaken til samlediagnosen er at det kan være svært vanskelig å skille disse hodepinene fra hverandre.

For å få diagnosen CM må man ha hodepine i 15 eller flere dager i måneden, over en sammenhengende periode på 3 måneder eller mer, hvorav minst 8 dager med typisk migrene hver måned. De andre dagene med hodepine kan altså skyldes ulike tensjonshodepiner eller også MOH.

Ved ofte hodepine er det svært viktig å føre daglig hodepinedagbok. Mange av pasientene (trolig mer enn ) som får denne diagnosen lider også av MOH, en hodepine som gjerne oppstår når inntaket av analgetika (også reseptfrie analgetika) og/eller triptaner har skjedd for ofte over lengre tid. Dette er en type hodepine som gjerne oppleves som en forverring av den egentlige hodepinen, så den kan være vanskelig å oppdage for pasienten. Har man imidlertid brukt reseptfrie medikamenter, som Paracetamol, Ibux eller lignende, i mer enn 15 dager i måneden i tre måneder eller mer, eller reseptpliktige analgetika eller triptaner i 10 dager eller mer hver måned over en periode på tre måneder eller mer, så er sjansen for å ha fått MOH stor. De aller fleste kan imidlertid regne med å gå tilbake til en status som episodiske etter seponering analgetika/triptaner, noe som bør skje i samråd med legen.

Kronisk migrene er assosiert med signifikant nedsatt helserelatert livskvalitet og uførhet. Sannsynligheten for å være borte fra arbeid/skole og i sosiale sammenhenger er betydelig, sammenlignet med de to formene av episodisk migrene.

## Inndeling etter ICHD-3
Inndelingen under følger International Headache Society (IHS) og er i henhold til gruppen *Migrene* i ICHD-3. Denne standarden vil bli innlemmet i ICD-11 når International Statistical Classification of Diseases and Related Health Problems lanserer denne, slik ICHD-2 i sin tid ble innlemmet i ICD-10.

* Hodepine
** Primære hodepiner 
*** (1) Migrener
**** (1.1) Migrene uten aura
**** (1.2) Migrene med aura (øyemigrene)
***** (1.2.1) Migrene med typisk aura
****** (1.2.1.1) Typisk aura med hodepine
****** (1.2.1.2) Typisk aura uten hodepine
***** (1.2.2) Migrene med hjernestammeaura
***** (1.2.3) Hemiplegisk migrene
****** (1.2.3.1) Familiær hemiplegisk migrene (FHM)
******* (1.2.3.1.1) Familiær hemiplegisk migrene type 1 (FHM1)
******* (1.2.3.1.2) Familiær hemiplegisk migrene type 2 (FHM2)
******* (1.2.3.1.3) Familiær hemiplegisk migrene type 3 (FHM3)
******* (1.2.3.1.4) Familiær hemiplegisk migrene, annen locus
****** (1.2.3.2) Sporadisk hemiplegisk migrene (SHM)
***** (1.2.4) Retinal migrene (énøyemigrene)
**** (1.3) Kronisk migrene
**** (1.4) Komplikasjoner ved migrene
***** (1.4.1) Status migrainosus
***** (1.4.2) Vedvarende aura uten anfall
***** (1.4.3) Migrenelignende anfall
***** (1.4.4) Migreneaurautløst anfall
**** (1.5) Sannsynlig migrene
***** (1.5.1) Sannsynlig migrene uten aura
***** (1.5.2) Sannsynlig migrene med aura
**** (1.6) Episodiske syndromer som kan assosieres med migrene
***** (1.6.1) Tilbakevendende gastrointestinale forstyrrelser
****** (1.6.1.1) Syklisk oppkastsyndrom
****** (1.6.1.2) Abdominal migrene (magemigrene)
***** (1.6.2) Godartet paroksysmal svimmelhet (vertigo)
***** (1.6.3) Godartet paroksysmal medfødt eller ervervet feilstilling av hodet (torticollis)
*** (2) Tensjonshodepiner (TTH)
*** (3) Trigeminal-autonome hodepiner (TACs)
*** (4) Andre primære hodepiner
** Sekundære hodepiner (sekundære kefalalgier)
** Ekstrakranielle hodepiner

## Kriterier for kronisk migrene
Kriteriene for kronisk migrene følger ICHD-3 og er som følger:

* Kriterier
** (A) Hodepine (migrenelignende eller tensjonlignende(1)) i ≥15 dager/måned i >3 måneder, som oppfyller kriteriene under B og C.
** (B) Opptrer hos en pasient som har hatt minst 5 anfall som oppfyller kriteriene B–D i (1.1) migrene uten aura og/eller kriteriene B og C i (1.2) migrene med aura
** (C) I ≥8 dager/måned i >3 måneder, som oppfyller én av følgende(2):
*** (1) kriteriene C og D i (1.1) migrene uten aura
*** (2) kriteriene B og C i (1.2) migrene med aura
*** (3) antatt av pasienten å være migrene ved starten og behandlet suksessfullt med triptaner eller ergot-baserte legemidler
** (D) Ikke bedre forklart av en annen diagnose under ICHD-3(3)(4)(5).

;Noter
# Årsaken til at kronisk migrene er skilt ut fra andre episodiske former og varianter av migrene, er at det er umulig å skille de ulike episodene med hodepineanfall hos pasienter som lider så ofte eller konstant av hodepine. Karakteristikkene kan faktisk ikke bare endre seg fra dag til dag, men også i løpet av en enkelt dag. Sånne pasienter er det vanskelig å holde umedisinerte, slik at det lar seg gjøre å observere hodepinens egentlige natur. Derfor blir både migrene uten og med aura regnet med, like som både migrenelignende og tensjonlignende hodepine (men ikke sekundærhodepiner).
# Karakterisering av ofte gjentatt hodepine krever at det føres hodepinedagbok, der smerte og assosierte symptomer noteres nøye fra dag til dag i minst én måned.
# Fordi tensjonlignende hodepine inkluderes i (1.3) *kronisk hodepine*, ekskluderes diagnosen (2) *tensjonshodepiner* og alle dens varianter.
# (4.10) *nyoppstått daglig vedvarende hodepine* kan ha karakteristikker som indikerer (1.3) *kronisk migrene*. Den siste lidelsen utvikler seg over tid fra (1.1) *migrene uten aura* og/eller (1.2) *migrene med aura*; derfor, når kriteriene A–C er oppfylt av hodepine som, entydig, opptrer daglig og uten remisjon etter 



## Eksterne lenker
* «Chronic migraine». IHS Classification ICHD-3 (International Headache Society)